《用韵答蔡克智暨王节推》
明代·祁顺

小洞烟霞深复深，流光过眼日骎骎。生平不善谋身计，纵老犹存许国心。

南郭滥竽应似昔，西山拄笏最宜今。劳君佳句开岑寂，恍惚重闻大雅音。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。